b'\n_START_ARTICLE_\nBo Widerberg\n_START_SECTION_\nBiografi\n_START_PARAGRAPH_\nBo begynte sin karriere som forfatter og har utgitt mer enn 7 b\xc3\xb8ker, der den f\xc3\xb8rste, H\xc3\xb8sttermin, utkom i 1952. Han siste bok, Den gr\xc3\xb6na draken, ble filmatisert i 1966 av Widerberg selv. _NEWLINE_P\xc3\xa5 60-tallet begynte han \xc3\xa5 jobbe som filmkritiker og samtidig skrev han en rekke artikler som kritiserte svensk film. Han etterlyste blant annet en mer progressiv fortellerstil i svensk film og i 1962 skrev han debattboka Visionen i svensk film.  S\xc3\xa6rlig kritisk var han til Ingmar Bergmans status og posisjon i svensk film og mente filmene og historiene hans var for oppkonstruerte og stive. _NEWLINE_I 1963 debuterte han selv med langfilmen Barnvagnen med Thommy Berggren i hovedrollen og med musikk av Jan Johansson. Filmen ble hyllet som en av den f\xc3\xb8rste svenske filmen til \xc3\xa5 portrettere stresset og presset av \xc3\xa5 leve i et moderne byliv.  Samme \xc3\xa5r utkom Kvarteret Korpen som ble meget godt tatt imot av publikum og kritikere._NEWLINE_Widerberg var kontroversiell og modig b\xc3\xa5de som filmskaper og person og var ogs\xc3\xa5 et av Stefan Jarl sitt store forbilde. De var begge enige i det faktum at film skulle v\xc3\xa6re et resultat av en slags sosial rapport og engasjement. Widerberg p\xc3\xa5stod at han selv l\xc3\xa6rte \xc3\xa5 lage film ved selv \xc3\xa5 se film og n\xc3\xb8ye analysere hver scene fra begynnelse til slutt._NEWLINE_Bo Widerberg d\xc3\xb8de av magekreft i B\xc3\xa5stad i 1997._NEWLINE_S\xc3\xb8nnen Johan Widerberg er ogs\xc3\xa5 skuespiller.'